రీతూ కపూర్

రీతూ కపూర్ భారతీయ మీడియా వ్యాపారవేత్త. బ్లూమ్‌బెర్గ్ ఎల్పీతో కలిసి బ్లూమ్‌బెర్గ్ క్వింట్‌ను కలిగి ఉన్న క్వింటిలియన్ మీడియా సీఈఓ. ది క్వింట్, వెబ్ ఆధారిత డిజిటల్ న్యూస్ సైట్ సహ-వ్యవస్థాపకురాలు, 1992లో నెట్‌వర్క్18 వ్యవస్థాపక సభ్యులలో ఒకరు.

రీతూ కపూర్ ఆక్స్‌ఫర్డ్ యూనివర్సిటీలోని రాయిటర్స్ ఇన్‌స్టిట్యూట్ ఆఫ్ జర్నలిజంలో బోర్డు మెంబర్‌గా ఉన్నది. ఫ్యూచర్ న్యూస్ వరల్డ్‌వైడ్ పార్టనర్‌షిప్ ప్రోగ్రామ్ కోసం బ్రిటిష్ కౌన్సిల్‌లో సలహా బోర్డు సభ్యురాలు, వరల్డ్ ఎడిటర్స్ ఫోరమ్ బోర్డు సభ్యురాలు. 2018లో, ఫార్చ్యూన్ భారతదేశంలోని అత్యంత శక్తివంతమైన మహిళల జాబితాలో ఆమె 49వ అత్యంత శక్తివంతమైన మహిళగా నిలిచింది.

 నేపథ్యం 
రీతూ కపూర్ సెయింట్ స్టీఫెన్స్ కాలేజీ పూర్వ విద్యార్థి. ఎజెకె మాస్ కమ్యూనికేషన్ రీసెర్చ్ సెంటర్, జామియా మిలియా ఇస్లామియా నుండి సినిమా-టీవీ నిర్మాణంలో మాస్టర్స్ సాధించింది.

ఈమె భర్త రాఘవ్ బహ్ల్, ఒక భారతీయ వ్యాపారవేత్త, నెట్‌వర్క్ 18, క్వింటిలియన్ మీడియా సహ వ్యవస్థాపకుడు. రీతూ కపూర్, రాఘవ్ బహల్ ఇద్దరు పిల్లలు.

 కెరీర్ 
స్టార్ ప్లస్ అనే శాటిలైట్ ఛానెల్‌లో భారతదేశపు మొట్టమొదటి స్వదేశీ ప్రదర్శన "ది ఇండియా షో"ని సృష్టించిన ఘనత రీతూ కపూర్‌కి ఉంది. 1995లో ఆమె టెలివిజన్ షో భన్వర్‌కి దర్శకత్వం వహించడం, స్క్రీన్‌ప్లే రాయడం ప్రారంభించింది. రియల్ హీరోస్ వంటి పలు ప్రాజెక్ట్‌లలో పనిచేసింది.

రీతు 2008లో సిఎన్‌ఎన్ ఐబిఎన్‌లో "ది సిజె షో" ప్రారంభించినప్పుడు ఇండియన్ టెలివిజన్‌లో సిటిజన్ జర్నలిజానికి మార్గదర్శకత్వం వహించారు. ఈ షో వివిధ అవార్డులను గెలుచుకుంది. 2011లో, రీతు ప్రోగ్రామింగ్ హెడ్‌గా హిస్టరీ టీవీ 18 (ఎ+ఈ నెట్‌వర్క్స్‌తో జాయింట్ వెంచర్)ని ప్రారంభించారు. హిస్టరీ టీవీ18లో, ది గ్రేటెస్ట్ ఇండియన్‌ని నిర్వహించింది. ప్రస్తుతం రీతూ కపూర్ ది క్వింట్ సీఈవోగా ఉన్నారు.

 మూలాలు 

వర్గం:భారతీయ మహిళా టెలివిజన్ దర్శకులు
వర్గం:జీవిస్తున్న ప్రజలు